Henry Ford ejede 25,5 procent af aktierne og fungerede som næstkommanderende og chefingeniør. Der blev kun produceret et par biler om dagen på Ford-fabrikken i Mack Avenue i Detroit. Grupper af to og tre mænd arbejdede på hver sin bil med komponenter, som de bestilte hos andre firmaer. Selskabets første bil blev solgt den 23. juli 1903. Henry blev øverste chef og kontrollerende ejer af firmaet i 1906.
Henry Ford realiserede sin drøm om at producere en billig, pålidelig og effektiv automobil med introduktionen af Model T i 1908. Denne bil blev begyndelsen til en ny æra i persontransport. Den var nem at betjene, nem at vedligeholde og kørte godt selv på dårlige veje - og den blev straks en succes.
Henry Ford udviklede det første samlebånd i 1913 og revolutionerede dermed fremstillingsprocessen for Ford T modellen. Samlebåndet på den første Ford fabrik i Highland Park, Michigan, USA, blev inspiration for alle andre fabrikker i verden, som ville indføre masseproduktion.